เป็นประมาณ2วันค่ะ รู้สึกเหมือนตอนขึ้นเครื่องบินแต่แค่ข้างเดียวนะคะเฉพาะข้างขวา หารพ.แล้วก็ไม่ได้คำตอบอะไรชัดเจนอะค่ะ กลัวมากๆ
สวัสดีค่ะ fah1234,อาการที่รู้สึกหูเหมือนมีแรงดันหนักๆ หน่วงๆ คล้ายตอนขึ้นเครื่องบิน น่าจะเป็นอาการหูอื้อ ซึ่งสาเหตุ อาจเกิดจาก- มีขี้หูมากเกินไป สิ่งแปลกปลอมหรือแมลงเข้าหู- มีน้ำมูก จากการเป็นหวัด หรือมีโรคภูมิแพ้- รูหูชั้นนอกอักเสบ แต่จะมีอาการปวดหู มีน้ำไหลจากหู รูหูบวมแดง- จากการดื่มแอลกอฮอล์ เครื่องดื่มที่มีคาเฟอีนต่างๆ มากไป- จากประสาทหูเสื่อม- จากการไปดำน้ำ หรือขึ้นเครื่องบิน- จากภาวะเครียด วิตกกังวล อารมณ์ซึมเศร้า หรือเกิดจากนอนไม่หลับ- การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวนะอิริโทรไมซิน ยาเคมีบำบัดรักษามะเร็งบางชนิด เป็นต้นทั้งนี้ หากได้ไปพบแพทย์และได้ทำการตรวจในรูหูแล้ว ไม่พบอะไรผิดปกติ แสดงว่าไม่ได้มีสิ่งแปลกปลอมในรูหู ไม่มีการอักเสบติดเชื้อในรูหู ดังนั้น อาจสังเกตอาการไปก่อน ในเบื้องต้น ควรงดการดื่มชา กาแฟ แอลกฮออล์ นอนหลับพักผ่อนให้เพียงพอ ไม่เครียด ไม่ฟังเสียงที่ดังเกินไป เช่น ไม่ใส่หูฟังแล้วเปิดเสียงดังไป ลดเสียงทีวีลง เป็นต้น หากอาการหูอื้อยังคงเป็นต่อเนื่อง ก็ควรไปพบแพทย์เฉพาะทางหู-คอ-จมูกเพื่อตรวจเพิ่มเติมต่อไปค่ะ